《癸巳十一月二十五辞家雪甚作怆然有怀》
宋代·利登

岁暮游子归，余始为行客。
朔风万里长，吹雪犯巾帻。
临行不言苦，不忍母心恻。
乾坤迫短景，寒日易倾仄。
冰池绿骨巉，冻车琼网涩。
一寒忍已熟，浪出还自责。
抚剑睨前冈，云重楚天黑。

作者简介：利登（生卒年不详）字履道，号碧涧，南城（今属江西）人，一说金川（今属四川）人。